
1. Asjaolud  ja  menetluse  käik
Rafael Bulatov (isikukood 35001043712) omandas Narva linnalt vallasasjana 05.05.1999. a erastamise ostu-müügilepingu nr 229 ja 13.05.1999.a erastamise ostu-müügilepingu nr 253 alusel Narva linnas P. Kerese tn 28 aadressil asuva garaažikompleksi ridaehitises (Ehitisregistri kood 118004266) kaasomandist 362/3078 mõttelist osa, mis on garaažiboksid nr 10 ja 11.
19.05.1999. a esitas Rafael Bulatov Narva Linnavalitsusele P. Kerese tn 28 asuva ehitise aluse maa ostueesõigusega erastamiseks avalduse (reg.nr II-4/7312).
17.03.2018. a suri Rafael Bulatov (isikukood 35001043712) ära.
Vastavalt 15.11.2018. a Narva notar Tatjana Boitsova notaribüroos väljastatud Seadusjärgse pärimisõiguse tunnistusele, notari ametitegevuse raamatu registri number 3144, päris surnud Rafael Bulatov'i kogu vara, s.h P. Kerese tn 28 garaažihoone 362/3078 mõttelist osa Narva linn.
[bookmark: _GoBack]Teised hooneosad (garaažiboksid) kuuluvad erinevates mõttelistes osades eraisikutele, mille kohta maareformi raames läbiviidavaid toiminguid ei ole lõpule viidud ning käesoleval ajal on P. Kerese tn 28 maa kinnistamata (reformimata).
Narva Linnavalitsuse 16.03.2022. a korraldusega nr 189-k on määratud P. Kerese tn 28 ehitise teenindamiseks vajalik maa suurusega 630 m2.
Maa munitsipaalomandisse andmise korra § 82 lõike 2 punkti 1 kohaselt kohaliku omavalitsuse üksusele kuuluva ehitise alune maa antakse munitsipaalomandisse ning § 83 lõike 1 kohaselt maa munitsipaalomandisse andmise menetluse algatab Maa-amet.
Lähtudes ülaltoodust oleks vaja maareformi läbiviimiseks P. Kerese tn 28 ehitise 362/3078 mõttelise osa suhtes (garaažiboksid nr 10 ja 11) erastamise menetlus lõpetada ning teha Maa-ametile ettepanek munitsipaalomandisse andmise menetluse alustamiseks.

2. Õiguslikud alused
2.1	Maa munitsipaalomandisse andmise korra § 81 lõike 1 kohaselt Maa-amet selgitab munitsipaalomandisse antava maa välja „Maareformi seaduse” § 38 lõike 3 alusel, arvestades maa omandamiseks esitatud erastamise ja tagastamise taotlusi ning riigi huvi. Munitsipaalomandisse antava maa väljaselgitamisel arvestatakse planeeringutes, arengukavades jm dokumentides sätestatut, õigusaktidest tulenevaid kohaliku omavalitsuse ülesandeid ning teisi maaüksuse kasutamise seisukohalt olulisi asjaolusid.
2.2	Maa munitsipaalomandisse andmise korra § 81 lõike 4 kohaselt kui linna- või vallavalitsus pöördub Maa-ameti poole ettepanekuga alustada munitsipaalomandisse antava maa väljaselgitamist, tuleb ettepanekule lisada maaüksuse asendiplaan ja informatsioon maa erastamise või tagastamise taotluste puudumise kohta;
2.3	Haldusmenetluse seaduse § 43 lõike 4 punkti 2 kohaselt toimingu menetlus lõpeb põhjendatud otsusega toimingut mitte sooritada;
2.4	Narva Linnavalitsuse Arhitektuuri – ja Linnaplaneerimise Ameti põhimääruse § 8 punkti 3 kohaselt on Geodeesia ja maakorralduse osakonna üks põhiülesannetest  maareformi käigus maa erastamiseks, riigimaale hoonestusõiguse seadmiseks, maa riigiomandisse jätmiseks või munitsipaalomandisse vormistamiseks olevate toimingute teostamine ja linnavalitsuse haldusaktide eelnõude ettevalmistamine.

3. Otsus 
Teha Maa-ametile ettepanek alustada P. Kerese tn 28 ehitise aluse maa (asendiplaan lisatud) 362/3078 mõttelise osa suhtes munitsipaalomandisse väljaselgitamise menetluse.

4. Rakendussätted
4.1	Lõpetada Rafael Bulatov’i (isikukood 35001043712) suhtes P. Kerese tn 28 ehitise aluse 362/3078 mõttelise osa maa ostueesõigusega erastamise menetlus;
4.2	Korraldus jõustub teatavakstegemisest;
4.3	Arhitektuuri- ja Linnaplaneerimise Ametil teha korraldus teatavaks Maa-ametile;
4.4	Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

